Leksikon hrvatskih književnika BiH od najstarijih vremena do danas/H
HORVAT, Franjka Bernardina (Zenica, 29. listopada 1899. – Zagreb, 23. siječnja 1932.). Pjesnikinja, pripovjedačica i dramska spisateljica za djecu. Poslije završene osnovne škole u rodnome mjestu, stupila je u družbu sv. Vinka Paulskog i postala redovnica. Završila je gimnaziju, a zatim studirala filozofiju u Zagrebu, Milanu i Paviju.
Djela: Mali vrtec ograjen (igrokaz), Blagoslov ljeta (dramska legenda), pjesme i pripovijetke - u časopisima.

HRNJKAŠ ŽIVKOVIĆ, Ružica (Kupres, 1948.). Prozna spisateljica. Pučku školu završila u Kupresu, gimnaziju u Osijeku, a Pedagošku akademiju u Banjoj Luci.
 Djela:Nesrbi van! Banjalučki dnevnik rujan 1992. - travanj 1993. (dnevnik, 1996.), Kupreška saga (proze, 1999.).

Leksikon hrvatskih književnika BiH od najstarijih vremena do danas